CELEX: 32014D0734
Language: bg
Date: 2014-10-09 00:00:00
Title: 2014/734/ЕС: Решение на Съвета от 9 октомври 2014 година относно позицията, която да бъде приета от името на Европейския съюз в рамките на Съвета за стабилизиране и асоцииране, създаден по силата на Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна, във връзка със замяната на Протокол 4 относно определението на понятието „продукти с произход“ и на методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход

23.10.2014   
            
            
               BG
            
            
               Официален вестник на Европейския съюз
            
            
               L 304/91
            
         РЕШЕНИЕ НА СЪВЕТА
   от 9 октомври 2014 година
   относно позицията, която да бъде приета от името на Европейския съюз в рамките на Съвета за стабилизиране и асоцииране, създаден по силата на Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна, във връзка със замяната на Протокол 4 относно определението на понятието „продукти с произход“ и на методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход
   
      (2014/734/ЕС)
   
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   
               (1)
            
            
               Протокол 4 към Споразумението за стабилизиране и асоцииране между Европейските общности и техните държави членки, от една страна, и бившата югославска република Македония, от друга страна (1) („споразумението“) се отнася до определението на понятието „продукти с произход“ и на методите на административно сътрудничество („Протокол 4“).
            
         
               (2)
            
            
               В Регионалната конвенция за паневросредиземноморските преференциални правила за произход (2) („конвенцията“) се определят разпоредби относно произхода на стоките, които се търгуват по силата на съответните споразумения, сключени между договарящите страни по конвенцията. В съответствие с Програмата от Солун, приета от Европейския съвет през юни 2003 г., бившата югославска република Македония и другите участници в процеса на стабилизиране и асоцииране в страните от Западните Балкани бяха поканени да се присъединят към системата на паневропейската диагонална кумулация на произход. Те бяха поканени да се присъединят към конвенцията с решение на Евро-средиземноморската министерска конференция, проведена през октомври 2007 г.
            
         
               (3)
            
            
               Съюзът и бившата югославска република Македония подписаха конвенцията на 15 юни 2011 г.
            
         
               (4)
            
            
               Съюзът и бившата югославска република Македония депозираха своите документи за приемане при депозитаря на конвенцията съответно на 26 март 2012 г. и на 14 юни 2012 г. В резултат на това и съгласно член 10, параграф 3 от конвенцията тя влезе в сила за Съюзана 1 май 2012 г., а за бившата югославска република Македония — на 1 август 2012 г.
            
         
               (5)
            
            
               В член 6 от конвенцията се предвижда всяка договаряща страна по конвенцията да вземе подходящи мерки, за да гарантира нейното ефективно прилагане. С оглед на това Съветът за стабилизиране и асоцииране, създаден по силата на споразумението, следва да приеме решение за замяна на Протокол 4 с нов протокол, в който по отношение на правилата за произход се прави препратка към конвенцията.
            
         
               (6)
            
            
               Поради това позицията на Съюза в рамките на Съвета за стабилизиране и асоцииране следва да се основава на приложения проект на решение,
            
         ПРИЕ НАСТОЯЩОТО РЕШЕНИЕ:
   Член 1
   1.   Позицията, която да бъде приета от името на Европейския съюз в рамките на Съвета за стабилизиране и асоцииране, създаден по силата на Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна, във връзка със замяната на Протокол 4 относно определението на понятието „продукти с произход“ и на методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход, се основава на проект на решение на Съвета за стабилизиране и асоцииране, приложен към настоящото решение.
   2.   Представителите на Съюза в Съвета за стабилизиране и асоцииране могат да одобряват незначителни промени в проекта на решението на Съвета за стабилизиране и асоцииране, без да е необходимо допълнително решение на Съвета.
   Член 2
   Решението на Съвета за стабилизиране и асоцииране се публикува в Официален вестник на Европейския съюз.
   Член 3
   Настоящото решение влиза в сила от датата на приемането му.
   
      Съставено в Люксембург на 9 октомври 2014 година.
      
         
            За Съвета
         
         
            Председател
         
         A. ALFANO
      
   
   
      (1)  ОВ L 84, 20.3.2004 г., стр. 13.
   
      (2)  ОВ L 54, 26.2.2013 г., стр. 4.
   
      ПРОЕКТ НА
      РЕШЕНИЕ № НА СЪВЕТА ЗА СТАБИЛИЗИРАНЕ И АСОЦИИРАНЕ ЕС—БИВША ЮГОСЛАВСКА РЕПУБЛИКА МАКЕДОНИЯ
      от
      за замяна на Протокол 4 от Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна относно определението на понятието „продукти с произход“ и на методите на административно сътрудничество
      СЪВЕТЪТ ЗА СТАБИЛИЗИРАНЕ И АСОЦИИРАНЕ ЕС—БИВША ЮГОСЛАВСКА РЕПУБЛИКА МАКЕДОНИЯ,
      като взе предвид Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна (1), и по-специално член 40 от него,
      като взе предвид Протокол 4 към Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна, относно определението на понятието „продукти с произход“ и на методите на административно сътрудничество,
      като има предвид, че:
      
                  (1)
               
               
                  Член 40 от Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна („споразумението“) се отнася до Протокол 4 към Споразумението („Протокол 4“), в който се определят правилата за произход и се предвижда кумулация на произход между Съюза, бившата югославска република Македония, Турция и всички държави или територии, участващи в процеса на стабилизиране и асоцииране на Съюза.
               
            
                  (2)
               
               
                  В член 39 от Протокол 4 се посочва, че предвиденият в член 108 от споразумението Съвет за стабилизиране и асоцииране може да вземе решение за изменение на разпоредбите на Протокол 4.
               
            
                  (3)
               
               
                  Целта на Регионалната конвенция за паневросредиземноморските преференциални правила за произход (2) („конвенцията“) е да замени протоколите относно правилата за произход, които са в сила между държавите от паневросредиземноморския регион, с единен правен акт. В съответствие с Програмата от Солун, приета от Европейския съвет през юни 2003 г., бившата югославска република Македония и другите участници в процеса на стабилизиране и асоцииране в страните от Западните Балкани бяха поканени да се присъединят към системата на паневропейската диагонална кумулация на произход. Те бяха поканени да се присъединят към конвенцията с решение на Евро-средиземноморската министерска конференция, проведена през октомври 2007 г.
               
            
                  (4)
               
               
                  Съюзът и бившата югославска република Македония подписаха конвенцията на 15 юни 2011 г.
               
            
                  (5)
               
               
                  Съюзът и бившата югославска република Македония депозираха своите документи за приемане при депозитаря на конвенцията съответно на 26 март 2012 г. и на 14 юни 2012 г. В резултат на това и съгласно член 10, параграф 3 от конвенцията тя влезе в сила за Европейския съюз на 1 май 2012 г., а за бившата югославска република Македония — на 1 август 2012 г.
               
            
                  (6)
               
               
                  Когато преходът към конвенцията не се извършва едновременно за всички договарящи страни по конвенцията в областта на кумулацията, това не бива да води до положение, което е по-неблагоприятно от предишното положение съгласно Протокол 4.
               
            
                  (7)
               
               
                  Поради това Протокол 4 следва да бъде заменен с нов протокол, който съдържа препратка към конвенцията,
               
            ПРИЕ НАСТОЯЩОТО РЕШЕНИЕ:
      Член 1
      Протокол 4 към Споразумението за стабилизиране и асоцииране между Европейските общности и техните държави-членки, от една страна, и бившата югославска република Македония, от друга страна, относно определението на понятието „продукти с произход“ и на методите на административно сътрудничество към споразумението се заменя с текста на приложението към настоящото решение.
      Член 2
      Настоящото решение влиза в сила от датата на приемането му.
      То се прилага от ….
      
         Съставено в … на
         
            
               За Съвета за стабилизиране и асоцииране ЕС—бивша югославска република Македония
            
            
               Председател
            
         
      
      
         (1)  ОВ L 84, 20.3.2004 г., стр. 13.
      
         (2)  ОВ L 54, 26.2.2013 г., стр. 4.
      
         ПРИЛОЖЕНИЕ
         Протокол 4
         относно определението на понятието „продукти с произход“ и на методите на административно сътрудничество
         Член 1
         Приложими правила за произход
         1.   За целите на изпълнението на настоящото споразумение се прилагат допълнение I и съответните разпоредби от допълнение II към Регионалната конвенция за паневросредиземноморските преференциални правила за произход (1) („конвенцията“).
         2.   Всички препратки към „съответното споразумение“ в допълнение I и в съответните разпоредби от допълнение II към Регионалната конвенция за паневросредиземноморските преференциални правила за произход се тълкуват като препратки към настоящото споразумение.
         Член 2
         Уреждане на спорове
         1.   При възникване на спорове във връзка с процедурите за проверка по член 32 от допълнение I към конвенцията, които не могат да бъдат уредени между митническите органи, изискващи проверката, и митническите органи, отговорни за провеждането ѝ, тези спорове се отнасят до Съвета за стабилизиране и асоцииране.
         2.   Във всички случаи уреждането на спорове между вносителя и митническите органи на държавата вносител се извършва съгласно законодателството на тази държава.
         Член 3
         Изменения на протокола
         Съветът за стабилизиране и асоцииране може да реши да измени разпоредбите на настоящия протокол.
         Член 4
         Оттегляне от конвенцията
         1.   Ако Европейският съюз или бившата югославска република Македония изпрати писмено предизвестие до депозитаря на конвенцията относно намерението си да се оттегли от конвенцията съгласно член 9 от нея, Европейският съюз и бившата югославска република Македония започват незабавно преговори по правилата за произход за целите на изпълнението на настоящото споразумение.
         2.   До влизането в сила на договорените нови правила за произход приложимите към момента на оттеглянето правила за произход, които се съдържат в допълнение I и, когато е уместно, в съответните разпоредби от допълнение II към конвенцията, продължават да се прилагат към настоящото споразумение. Независимо от това от момента на оттеглянето правилата за произход, които се съдържат в допълнение I и, когато е уместно, в съответните разпоредби от допълнение II към конвенцията, се тълкуват така, че да позволяват двустранна кумулация единствено между Европейския съюз и бившата югославска република Македония.
         Член 5
         Преходни разпоредби — кумулация
         1.   Независимо от разпоредбите на член 3 от допълнение I към конвенцията правилата относно кумулацията, предвидени в членове 3 и 4 от настоящия протокол, изменен с Протокола към Споразумението за стабилизиране и асоцииране между Европейските общности и техните държави членки, от една страна, и бившата югославска република Македония, от друга страна, за да се вземе предвид присъединяването на Република България и Румъния към Европейския съюз (2), продължават да се прилагат между Европейския съюзи бившата югославска република Македония до влизането в сила на конвенцията за всички договарящи страни, изброени в членове 3 и 4 от настоящия протокол.
         2.   Независимо от разпоредбите на член 16, параграф 5 и член 21, параграф 3 от допълнение I към конвенцията, когато кумулацията обхваща само държавите от ЕАСТ, Фарьорските острови, Европейския съюз, Турция и участниците в процеса на стабилизиране и асоцииране, доказателството за произход може да бъде сертификат за движение EUR.1 или декларация за произход.
         
            (1)  ОВ L 54, 26.2.2013 г., стр. 4.
         
            (2)  ОВ L 99, 10.4.2008 г., стр. 2.